LilyPond Használati útmutató: 2.3 A convert-ly parancssori paraméterei

## 2.3 A `convert-ly` parancssori paraméterei

A program meghívása a következő módon történik:

>     convert-ly [opció]… fájlnév…

A következő opciók adhatóak meg:

`-e,--edit`

  A fájl helyben frissítése.

`-f,--from=forrásverzió`

  A forrásfájl verziójának megadása. Ha nincs megadva, a `convert-ly` a fájlban található `\version` parancs alapján kitalálja. Példa: `--from=2.10.25`

`-n,--no-version`

  Alapesetben a `convert-ly` ellátja a kimenetét a megfelelő `\version` paranccsal. Ez az opció ezt tiltja le.

`-s, --show-rules`

  Nem történik frissítés, csak a frissítési szabályok kiírása.

`--to=célverzió`

  Azt adja meg, hogy melyik verzióra frissüljön a fájl. Alapértéke a legfrissebb elérhető verzió. Példa: `--to=2.12.2`

`-h, --help`

  Segítség kiírása az alkalmazás használatához.

Texinfo fájlokban található LilyPond részletek frissítéséhez az alábbi parancs használatos:

>     convert-ly --from=... --to=... --no-version *.itely

A LilyPond két verziója közötti, a nyelvtanban bekövetkezett változások megtekintéséhez pedig a következő:

>     convert-ly --from=... --to=... -s

Más nyelvek: English, deutsch, español, français, italiano, 日本語.

#### LilyPond — Használat